́ся се́рбіе, со ѡкре́стными страна́ми, сла́ва бо гдс̑ня на тебѣ̀ возсія̀, красу́йся ны́нѣ и лику́й, и́бо равнодѣ́тельніи дре́вле со́браннымъ въ сіѡ́нѣ, дѣя́нію ѻ́нѣхъ ревну́юще, и́хже и дарова́ній воспріе́мницы бы́вше, и неизглаго́ланыхъ зри́тєли въ тебѣ̀ просія́ша, творя́ще ди̂вная, утвержда́юще прекланя́ющихся паде́нію, ѝмже возопіи́мъ: трисвѣ́тліи зари̂ незаходи́мое возвѣща́ющіи хрс̑та̀ со́лнце, и трикрѣ́пцыи столпѝ це́ркве, правосла́вія наста̂вницы, бл҃гочє́стія проповѣ́дницы, ст҃и́телей бжс̑твенная тро́ице, тро̑цѣ нераздѣ́лнѣй я́кѡ предстоя́ще са́вво, арсе́ніе и маѯі́ме, є́йже моли́теся, ѡ душа́хъ на́шихъ